MBOGGA bamukubye empi, ebikonde n’ensambaggere ne bamusuula mu mwala. Baagenze okumusikayo ng’amaanyi gamuwedde nga yenna awejjawejja n’okukolimira abazze mu kumusekerera ng’omusajja amuggunda agakonde.
Mbogga yasoose kuggala luggi lwa takisi n’agaana kondakita okutikkira ku siteegi ya Namirembe ku ddwaaliro ly’e Mukono Church of Uganda Hospital.
Kondakita yasabye Mbogga amuleke ne yeerema kwe kuva mu takisi n’amwamira. Yamuwumizza enguumi n’asibira mu mwala era mu kanyolagano essaati ya Mbogga baagiyuzizza. Yalabye omusajja amuttira mu mwala kwe kufuuwa ffi rimbi ng’ayita banne bamutaase kyokka nga tewali ajja.
Wabula ng’omukube bw’aba, Mbogga yalabye kondakita amaze okulinnya takisi ate n’agigoba nga bwamuwereekereza ebigambo nti: “bakuwaanawaana komawo nkulage, ssaagala ogende nga weewaana ebitaliimu.”
lug_Latn lug_Latn lug_Latn lug_Latn